ФедерацэмкIэ Советым и УнафэщIымрэ Къэбэрдей-Балъкъэрым и Iэтащхьэмрэ республикэм и социально-экономикэ зыужьыныгъэм пыщIа Iуэхухэм топсэлъыхь
ФедерацэмкIэ Советым и УнафэщI Матвиенкэ Валентинэ Къэбэрдей-Балъкъэр Республикэм и Iэтащхьэ КIуэкIуэ Юрий иригъэблэгъащ. ЗэIущIэм щытепсэлъыхьащ щIыналъэм и социально-экономикэ зыужьыныгъэм и унэтIыныгъэ нэхъыщхьэхэм.
ФедерацэмкIэ Советым и УнафэщIыр щIэупщIащ Къэбэрдей-Балъкъэр Республикэм дызэрыт илъэсыр зэриухым. Матвиенкэ Валентинэ къыхигъэщхьэхукIащ щIыналъэ бюджетым и хэхъуэхэр къызэрызэрагъэпэщымрэ республикэм и экономикэм и IэнатIэ нэхъыщхьэхэм я зыужьыкIэмрэ.
КIуэкIуэ Юрий Матвиенкэ Валентинэ фIыщIэ хуищIащ перинатальнэ центрыр ухуэным пыщIа Iуэхухэр дэгъэкIынымкIэ республикэм къызэрыдэIэпыкъум папщIэ. КъБР-м и Iэтащхьэм ФедерацэмкIэ Советым и УнафэщIым жриIащ а ухуэныгъэм пыщIа лэжьыгъэхэм я процент 80-м щIигъур зэрызэфIэкIар.
«Иджырей перинатальнэ центрым икъукIэ мыхьэнэшхуэ иIэщ къэкIуэну щIэблэхэм я узыншагъэр хъумэным-кIэ», — жиIащ Матвиенкэ Валентинэ. ЗэIущIэм хэхауэ щыжаIащ экономикэм зегъэужьыным къыдэкIуэу республикэм исхэм я псэукIэр егъэфIэкIуэным пы-щIа Iуэхухэри зыщыбгъэгъупщэ зэры-мыхъунур.
УФ-м и Федеральнэ Зэхуэсым ФедерацэмкIэ и Советым и пресс-IуэхущIапIэ.
